CELEX: 32012D0654
Language: sk
Date: 2012-10-04 00:00:00
Title: 2012/654/EÚ: Vykonávacie rozhodnutie Komisie zo 4. októbra 2012 o finančnom príspevku Európskej únie na vnútroštátne programy 6 členských štátov (Nemecka, Litvy, Holandska, Poľska, Švédska a Spojeného kráľovstva) na zber, správu a využívanie údajov v odvetví rybného hospodárstva v roku 2012 [oznámené pod číslom C(2012) 6838]

23.10.2012   
            
            
               SK
            
            
               Úradný vestník Európskej únie
            
            
               L 293/34
            
         VYKONÁVACIE ROZHODNUTIE KOMISIE
   zo 4. októbra 2012
   o finančnom príspevku Európskej únie na vnútroštátne programy 6 členských štátov (Nemecka, Litvy, Holandska, Poľska, Švédska a Spojeného kráľovstva) na zber, správu a využívanie údajov v odvetví rybného hospodárstva v roku 2012
   [oznámené pod číslom C(2012) 6838]
   (Iba anglické, holandské, litovské, nemecké, poľské a švédske znenie je autentické)
   (2012/654/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 861/2006 z 22. mája 2006, ktorým sa ustanovujú finančné opatrenia Spoločenstva na vykonávanie spoločnej politiky v oblasti rybného hospodárstva a finančné opatrenia v oblasti morského práva (1), a najmä na jeho článok 24 ods. 1,
   keďže:
   
               (1)
            
            
               Nariadením (ES) č. 861/2006 sa stanovujú podmienky, na základe ktorých sa členským štátom môže poskytnúť finančný príspevok Európskej únie na výdavky, ktoré im vzniknú v súvislosti s ich národnými programami zhromažďovania a správy údajov.
            
         
               (2)
            
            
               Tieto programy sa majú vypracovať v súlade s nariadením Rady (ES) č. 199/2008 z 25. februára 2008 o vytvorení rámca Spoločenstva pre zber, správu a využívanie údajov v odvetví rybného hospodárstva a pre podporu vedeckého poradenstva súvisiaceho so spoločnou politikou v oblasti rybného hospodárstva (2) a s nariadením Komisie (ES) č. 665/2008 zo 14. júla 2008, ktorým sa ustanovujú podrobné pravidlá uplatňovania nariadenia Rady (ES) č. 199/2008 o vytvorení rámca Spoločenstva pre zber, správu a využívanie údajov v odvetví rybného hospodárstva a pre podporu vedeckého poradenstva súvisiaceho so spoločnou politikou v oblasti rybného hospodárstva (3).
            
         
               (3)
            
            
               Belgicko, Bulharsko, Dánsko, Nemecko, Estónsko, Írsko, Grécko, Španielsko, Francúzsko, Taliansko, Cyprus, Lotyšsko, Litva, Malta, Holandsko, Poľsko, Portugalsko, Rumunsko, Slovinsko, Fínsko, Švédsko a Spojené kráľovstvo predložili svoje vnútroštátne programy na roky 2011 až 2013 podľa ustanovení článku 4 ods. 4 a ods. 5 nariadenia (ES) č. 199/2008. Tieto programy boli schválené v roku 2011 v súlade s článkom 6 ods. 3 nariadenia (ES) č. 199/2008.
            
         
               (4)
            
            
               Belgicko, Bulharsko, Dánsko, Estónsko, Grécko, Taliansko, Cyprus, Lotyšsko, Rumunsko, Slovinsko a Fínsko neprijali v roku 2012 zmeny a doplnenia svojich vnútroštátnych programov na roky 2011 až 2013. Komisia rozhodla vykonávacím rozhodnutím Komisie 2012/276/EÚ (4) o finančnom príspevku na dané vnútroštátne programy v roku 2012 pre tieto členské štáty okrem Grécka.
            
         
               (5)
            
            
               Nemecko, Írsko, Španielsko, Francúzsko, Litva, Malta, Holandsko, Poľsko, Portugalsko, Švédsko a Spojené kráľovstvo predložili zmeny a doplnenia svojich vnútroštátnych programov na rok 2012 v súlade s článkom 5 ods. 2 nariadenia (ES) č. 199/2008. Komisia prijala zmeny a doplnenia pre Nemecko, Litvu, Holandsko, Poľsko, Švédsko a Spojené kráľovstvo v roku 2012 v súlade s článkom 6 ods. 3 nariadenia (ES) č. 199/2008.
            
         
               (6)
            
            
               Nemecko, Litva, Holandsko, Poľsko, Švédsko a Spojené kráľovstvo predložili aj plánované ročné rozpočty na rok 2012 v súlade s článkom 2 nariadenia Komisie (ES) č. 1078/2008 z 3. novembra 2008, ktorým sa ustanovujú podrobné pravidlá vykonávania nariadenia Rady (ES) č. 861/2006, pokiaľ ide o výdavky, ktoré členské štáty vynaložili pri zbere a správe základných údajov o rybnom hospodárstve (5). Komisia v súlade s článkom 4 nariadenia (ES) č. 1078/2008 vyhodnotila plánované ročné rozpočty členských štátov, pričom zohľadnila schválené zmeny a doplnenia vnútroštátnych programov v súlade s článkom 6 ods. 3 nariadenia (ES) č. 199/2008.
            
         
               (7)
            
            
               V článku 5 nariadenia (ES) č. 1078/2008 sa ustanovuje, že Komisia schváli plánovaný ročný rozpočet a rozhodne o ročnom finančnom príspevku Únie na každý vnútroštátny program v súlade s postupom ustanoveným v článku 24 nariadenia (ES) č. 861/2006 a na základe výsledku hodnotenia plánovaných ročných rozpočtov podľa článku 4 nariadenia (ES) č. 1078/2008.
            
         
               (8)
            
            
               V článku 24 ods. 3 písm. b) nariadenia (ES) č. 861/2006 sa ustanovuje, že sadzba finančného príspevku sa stanovuje rozhodnutím Komisie. V článku 16 uvedeného nariadenia sa ustanovuje, že finančné opatrenia Únie v oblasti zhromažďovania základných údajov nepresiahnu 50 % nákladov, ktoré členským štátom vzniknú pri vykonávaní programu zhromažďovania, správy a využívania údajov v odvetví rybného hospodárstva.
            
         
               (9)
            
            
               Toto rozhodnutie predstavuje rozhodnutie o financovaní v zmysle článku 75 ods. 2 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6).
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Výboru pre rybné hospodárstvo a akvakultúru,
            
         PRIJALA TOTO ROZHODNUTIE:
   Článok 1
   Maximálna celková suma finančného príspevku Únie, ktorá sa poskytne jednotlivým členským štátom na zber, správu a využívanie údajov v odvetví rybného hospodárstva v roku 2012, a sadzba finančného príspevku Únie sa stanovujú v prílohe.
   Článok 2
   Toto rozhodnutie je určené Nemeckej spolkovej republike, Litovskej republike, Holandskému kráľovstvu, Poľskej republike, Švédskemu kráľovstvu a Spojenému kráľovstvu Veľkej Británie a Severného Írska.
   
      V Bruseli 4. októbra 2012
      
         
            Za Komisiu
         
         Maria DAMANAKI
         
            členka Komisie
         
      
   
   
      (1)  Ú. v. EÚ L 160, 14.6.2006, s. 1.
   
      (2)  Ú. v. EÚ L 60, 5.3.2008, s. 1.
   
      (3)  Ú. v. EÚ L 186, 15.7.2008, s. 3.
   
      (4)  Ú. v. EÚ L 134, 24.5.2012, s. 27.
   
      (5)  Ú. v. EÚ L 295, 4.11.2008, s. 24.
   
      (6)  Ú. v. ES L 248, 16.9.2002, s. 1.
   
      PRÍLOHA
      
         VNÚTROŠTÁTNE PROGRAMY NA ROKY 2011 AŽ 2013
      
      
         OPRÁVNENÉ VÝDAVKY A MAXIMÁLNY PRÍSPEVOK ÚNIE NA ROK 2012
      
      
                  (EUR)
               
            
                  Členský štát
               
               
                  Oprávnené výdavky
               
               
                  Maximálny príspevok Únie
                  (sadzba 50 %)
               
            
                  Nemecko
               
               
                  6 942 364,00
               
               
                  3 471 182,00
               
            
                  Litva
               
               
                  215 902,00
               
               
                  107 951,00
               
            
                  Holandsko
               
               
                  4 427 312,00
               
               
                  2 213 656,00
               
            
                  Poľsko
               
               
                  967 705,00
               
               
                  483 852,50
               
            
                  Švédsko
               
               
                  5 961 618,00
               
               
                  2 980 809,00
               
            
                  Spojené kráľovstvo
               
               
                  8 544 243,00
               
               
                  4 272 121,50
               
            
                  Spolu
               
               
                  27 059 144,00
               
               
                  13 529 572,00